ร้านนี้ได้ย้ายสถานที่ใหม่แต่ไม่ไกลจากเดิมมากนัก เดิมอยู่ใกล้ซอยอ่อนนุช30 ที่ใหม่อยู่ปากซอยอ่อนนุช37 เข้าซอยร้านอยู่ด้านขวาที่จอดรถอยู่ด้านซ้าย ตอนนี้กำลังจะขยายร้านออกไปอีก3คูหาทำเป็นห้องปรับอากาศ เปิดสี่โมงเย็นปิดห้าทุ่มตรง ใครอยากนั่งต่อทางร้านก็มีรปภ.อยู่เป็เพื่อน555
ย้ายร้านมาก็แต่ว่ายังเป็นทีมงานเดิมตั้งแต่เจ้าของถึงพนักงานบริการ รสชาติอาหารยังอร่อยรสจัดจ้านเหมือนเดิม วันนี้มาสองคนเมนูที่สั่งได้แก่ หอยแครงลวก หอยตัวใหญ่เต็มปาก ลวกได้กำลังดี, แกงป่าปลาเห็ดโคน เมนูนี้มาทุกครั้งต้องสั่ง ทานกับข้าวสวยร้อนๆอร่อยอย่าบอกใครเชียว, ยำปูไข่ดอง เป็นปูทะเลไข่แน่นเต็มกระดองอร่อยมากก, ทอดมันปลากรายเป็นเมนูปิดท้าย ทุกครั้งเมื่อทานเสร็จทางร้านจะมีสับปะรดจานน้อยมาบริการด้วยนะ ถ้ามีโอกาสก็มาทานกันไม่ผิดหวังแน่นอน..